A település elnevezése a görög "kavalósz" szóból ered, amelynek jelentése "csatorna" (latinul "canalis"). A települést 952 után alapították a közeli Gerace szaracén támadások elől menekülő lakosai. A 11. században a normann Szicíliai Királyság része lett. A középkorban nápolyi nemesi családok birtoka volt. Korabeli épületeinek nagy része az 1783-as calabriai földrengésben elpusztult. 1811-től, amikor Joachim Murat felszámolta a feudalizmust a Nápolyi Királyságban, Agnana része lett. 1941-től önálló község.